# data[].attributes.headline
Η ομάδα του Θ-ΙΝΚ 

# data[].attributes.subject
Η ομάδα του Θ-ΙΝΚ 

# data[].attributes.body
Σοφία Παπιδά Συντηρήτρια Αρχαιοτήτων/Μουσειολόγος, Προϊσταμένη Τμήματος Συντήρησης και Έργων Τέχνης ΕΦΑΠΑ

Μαρία Λιάσκα Αρχαιολόγος/Μουσειολόγος. Επιμελήτρια Αρχαιοτήτων ΕΦΑΠΑ
Αναστασία Κουτσουδάκη Αρχαιολόγος/Μουσειολόγος
Αποστόλης Σερβετάς Σερβετόπουλος Συντηρητής Αρχαιοτήτων
Ειρήνη Χατζοπούλου Αρχαιολόγος/Μουσειολόγος
Ευθυμία Θεοχάρη Συντηρήτρια/Μουσειολόγος
Θάλεια Σπυριδάκι Αρχαιολόγος/Μουσειολόγος
Πηνελόπη Καλλιγέρου Αρχαιολόγος/Μουσειολόγος

# data[].attributes.headline
Λίγα λόγια για το Θ-ΙΝΚ

# data[].attributes.subject
Λίγα λόγια για το Θ-ΙΝΚ

# data[].attributes.body
Μέσα από μια ανασκόπηση της παράτυπης συνήθειας του ανθρώπου από τα προϊστορικά χρόνια μέχρι σήμερα και τις  βιωματικές δραστηριότητες στους αρχαιολογικούς χώρους οι μαθητές μαθαίνουν να διαβάζουν και να αναγνωρίζουν πάνω στα μνημεία τα αρχαία γκράφιτι ως ιστορικές μαρτυρίες αλλά και τις φθορές που προκαλούν οι σύγχρονες «ταγκιές».

Έκαναν γκράφιτι οι αρχαίοι; Ποια η χρησιμότητά τους τότε και τώρα; Ποια η διαφορά των αρχαίων με τα σύγχρονα γκράφιτι; Έχοντας ως αφετηρία τα αρχαία γκράφιτι, οι μαθητές συμμετέχουν σε βιωματικά παιχνίδια, λύνουν γρίφους, υποδύονται ρόλους, ταξιδεύουν στον χώρο και στον χρόνο για να καταλήξουν στο σήμερα, στα σύγχρονα γκράφιτι και στη φθορά που αυτά προξενούν στα μνημεία, στο αστικό και φυσικό περιβάλλον.
Οι εκπαιδευτικές δράσεις καλούν τους μαθητές να σκεφτούν και να προβληματιστούν για την πρακτική των γκράφιτι σε δημόσιους χώρους και μνημεία πολιτιστικής κληρονομιάς· για την αξία της πολιτιστικής μας κληρονομιάς και την ανάγκη να τη διαφυλάξουμε για τις επόμενες γενιές.

# data[].attributes.headline
Τι σημαίνει Θ-ΙΝΚ;

# data[].attributes.subject
Τι σημαίνει Θ-ΙΝΚ;

# data[].attributes.body
Το Θ-ink βγαίνει από την αγγλική λέξη “Think” που σημαίνει σκέπτομαι, νομίζω, κρίνω, συλλογίζομαι!

Με τον τρόπο όμως που έχει γραφεί, έχουν αντικατασταθεί τα αγγλικά γράμματα th– με το ελληνικό γράμμα Θ, κάνοντας διακριτή την αγγλική λέξη ink, δηλαδή το μελάνι. Ένα λογοπαίγνιο που διαβάζεται και ηχεί όμως πάλι με τον ίδιο τρόπο από εμάς.

«Σκέψου», μας παροτρύνει όλους μας, πριν βάλεις το μελάνι σου πάνω σε κάτι και το αλλάξεις! «Σκέψου» πριν βάψεις κάτι με την μπογιά σου και το φθείρεις ! Και ακόμα χειρότερα μπορούμε να πούμε.. «σκέψου» πριν χαράξεις κάτι σε μια επιφάνεια και την καταστρέψεις !

# data[].attributes.headline
Τα εκπαιδευτικά προγράμματα που προσφέρονται στα σχολεία:

# data[].attributes.subject
Τα εκπαιδευτικά προγράμματα που προσφέρονται στα σχολεία:

# data[].attributes.body
«Στην αγορά με τη Σικέλα» για μαθητές δημοτικού (από Δ΄ τάξη) και Α΄ Γυμνασίου, στον αρχαιολογικό χώρο της Αρχαίας Αγοράς

«Ακολουθώντας τους περιηγητές στην μετεπαναστική Αθήνα» για μαθητές Γυμνασίου και Λυκείου, στον αρχαιολογικό χώρο της Αρχαίας Αγοράς
«Διαβάζοντας τον ναό του Ηφαίστου με τα μάτια των συντηρητών αρχαιοτήτων»
για μαθητές Γυμνασίου και Λυκείου, στον αρχαιολογικό χώρο της Αρχαίας Αγοράς

«Μια παρέα φίλων στο γυμνάσιο του Κεραμεικού» για μαθητές Γυμνασίου και Λυκείου, στον αρχαιολογικό χώρο του Κεραμεικού

«Στη γειτονιά των λόφων: μια διαφορετική μέρα του 335 π.Χ.» για μαθητές Γυμνασίου και Λυκείου, στον αρχαιολογικό χώρο των Δυτικών Λόφων (λόφοι Μουσών (Φιλοπάππου), Πνύκας και Αστεροσκοπείου).
« Ιστορίες γκράφιτι στους Δυτικούς Λόφους της Αθήνας» ένα βιωματικό εκπαιδευτικό πρόγραμμα στους Δυτικούς Λόφους της μετεπαναστατικής Ελλάδας για την προστασία και διαχείριση των αρχαιολογικών χώρων μέσα από ιστορίες αρχαίου, ιστορικού και σύγχρονου γκράφιτι. Για μαθητές Γυμνασίου και Λυκείου.

# data[].attributes.headline
'Ηξερες ότι...

# data[].attributes.subject
'Ηξερες ότι...

# data[].attributes.body
οι αρχαίοι δημιουργούσαν γραφήματα (graffiti) με μορφή μηνυμάτων σε επιφάνειες δημόσιων κτιρίων για να εκφράσουν κοινωνικά, πολιτικά, προσωπικά ζητήματα, γνώμες ή διαμαρτυρίες; Όμως τι περίεργο! Ούτε οι αρχαίοι πολίτες τα συμπαθούσαν όταν τα συναντούσαν στους τοίχους. Ο Πλούταρχος, το 100 π.Χ. είχε πει για αυτά ότι «τίποτε χρήσιμο ή ευχάριστο δεν είναι γραμμένο στους τοίχους της πόλης» !

# data[].attributes.headline
Ήξερες ότι...

# data[].attributes.subject
Ήξερες ότι...

# data[].attributes.body
τα αρχαία και ιστορικά γκράφιτι προστατεύονται από την καταστροφή ως ιστορική μαρτυρία του παρελθόντος? Συγκεκριμένα προστατεύεται οτιδήποτε φέρουν οι επιφάνειες των μνημείων μέχρι και το 1830, εποχή σύστασης του νέου ελληνικού κράτους!

# data[].attributes.headline
Με λένε Σικέλα και ζω στην Αθήνα...

# data[].attributes.subject
Με λένε Σικέλα και ζω στην Αθήνα...

# data[].attributes.body
Δεν είμαι Αθηναία το λέει και το όνομά μου.

# data[].attributes.attachment_link.title
P 18283Σικέλα ΙΤΟ

# data[].attributes.headline
Στην Αγορά με την Σικέλα 

# data[].attributes.subject
Στην Αγορά με την Σικέλα 

# data[].attributes.body
Ελάτε να γνωρίσουμε τη Σικέλα, μια μέτοικο από τη Σικελία και να ταξιδέψουμε μαζί της στην Αρχαία Αγορά της Αθήνας. Μέσα από ένα εκπαιδευτικό παιχνίδι με γρίφους και αντίγραφα από αρχαία γκράφιτι θα ανακαλύψουμε την καθημερινότητα της αρχαίας Αθήνας την ταραγμένη περίοδο πριν από τη Σικελική εκστρατεία.
Το ταξίδι μας θα ολοκληρωθεί στο παρόν με μια ψηφιακή παρουσίαση (Power Point) με θέμα το σύγχρονο γκράφιτι ως φθορά στα αρχαία μνημεία και με ένα βιωματικό εργαστήριο καθαρισμού, όπου οι μαθητές θα πάρουν μια εικόνα από τις εργασίες ενός συντηρητή αρχαιοτήτων καθαρίζοντας μικρές επιφάνειες από γκράφιτι και καταγράφοντας τα συμπεράσματά τους.
Διάρκεια προγράμματος 2 ώρες. Για μαθητές από Δ΄ Δημοτικού έως και Α΄ Γυμνασίου
Αρχαιολογικός χώρος Αρχαίας Αγοράς

# data[].attributes.body
Ένα graffiti γραμμένο στον τοίχο του Διπύλου και μια φήμη διαδίδεται στη γειτονιά του αρχαίου Κεραμεικού.

Οι έφηβοι του κοντινού γυμνασίου και οι εταίρες του Κεραμεικού μοιράζονται μαζί μας τις ιστορίες τους. Ελάτε να τις ακούσουμε!

# data[].attributes.headline
Μια μέρα στο γυμνάσιο του Κεραμεικού 

# data[].attributes.subject
Μια μέρα στο γυμνάσιο του Κεραμεικού 

# data[].attributes.body
Στιγμιότυπα της ζωής στην Αθήνα των ελληνιστικών χρόνων με τις λαμπρές γιορτές, τους ανήσυχους και δραστήριους νέους, αλλά και τις εταίρες ζωντανεύουν.
Μέσα από ένα παιχνίδι ρόλων θα γνωρίσουμε μαζί μια φανταστική παρέα εφήβων που φοιτούν στο αρχαίο γυμνάσιο του Κεραμεικού, θα περιηγηθούμε στα πιο σημαντικά μνημεία του αρχαιολογικού χώρου, θα δούμε από κοντά τα αρχαία graffiti που αποκαλύφθηκαν εδώ, σε αυτή την γειτονιά δίπλα στην λαμπρότερη είσοδο της πόλης, στο Δίπυλο.

Στο δεύτερο μέρος μέσα από μία ψηφιακή παρουσίαση θα παρακολουθήσουμε την ιστορία των αρχαίων γραφημάτων, αλλά και τις φθορές που προκαλούν τα σύγχρονα γκράφιτι στα μνημεία…και βέβαια...
θα συζητήσουμε, θα προβληματιστούμε και θα παίξουμε ένα επιτραπέζιο παιχνίδι γνώσεων που θα μας επιτρέψει να τα θυμηθούμε όλα απ’ την αρχή και να γνωρίσουμε καλύτερα το Θ-ink.
Διάρκεια προγράμματος: 2 ώρες
Προσφέρεται σε μαθητές Γυμνασίου και Λυκείου
Αρχαιολογικός Χώρος Κεραμεικού

# data[].attributes.headline
Αναζητώντας ίχνη φθοράς και σημάδια προστασίας

# data[].attributes.subject
Αναζητώντας ίχνη φθοράς και σημάδια προστασίας

# data[].attributes.body
Ελάτε μαζί μας σε αυτήν την εκπαιδευτική διαδρομή στον αρχαιολογικό χώρο του Κεραμεικού. Παίζοντας ένα παιχνίδι ερωτήσεων θα μάθουμε για την ιστορία των μνημείων, τους κινδύνους που διατρέχουν, αλλά και τρόπους για την προστασία τους.

# data[].attributes.headline
Στη γειτονιά της Κοίλης … μια διαφορετική μέρα του 335 π.Χ.

# data[].attributes.subject
Στη γειτονιά της Κοίλης … μια διαφορετική μέρα του 335 π.Χ.

# data[].attributes.body
Η Αθήνα σε συναγερμό!
Πώς θα αντιδράσουν οι Αθηναίοι στις απειλές του Αλέξανδρου;
Γιατί να ασχοληθεί ένα Αθηναίος με τις υποθέσεις της πόλης;
Ποιος ο ρόλος των γυναικών στις κρίσιμες αυτές αποφάσεις;
Μπορεί ένα γκράφιτι να επηρεάσει τις εξελίξεις;

* ο αρχαίος μήνας Βοηδρομιών αντιστοιχεί στον σημερινό Οκτώβριο

# data[].attributes.headline
Στη γειτονιά της Κοίλης … μια διαφορετική μέρα του 335 π.Χ.

# data[].attributes.subject
Στη γειτονιά της Κοίλης … μια διαφορετική μέρα του 335 π.Χ.

# data[].attributes.body
Ακολουθήστε μας στους λόφους δυτικά της Ακρόπολης, σε μια περιήγηση που περνά από την
αρχαία γειτονιά της Κοίλης και της Μελίτης και καταλήγει στην Πνύκα. Εκεί θα
αναπαραστήσουμε μια πραγματική συνεδρίαση της Εκκλησίας του Δήμου, αυτή που έλαβε
χώρα τον Οκτώβριο του 335 π.Χ.
Θα περπατήσουμε δίπλα στα κατάλοιπα των αρχαίων συνοικιών της Κοίλης και της Μελίτης, θα
γνωρίσουμε πτυχές της καθημερινής ζωής των αρχαίων, θα θυμηθούμε αποσπάσματα αρχαίων
συγγραφέων, θα αναγνωρίσουμε αρχαία και σύγχρονα γκράφιτι, θα παίξουμε και θα
συζητήσουμε για το δημοκρατικό πολίτευμα, στον ίδιο τον χώρο όπου για πρώτη φορά
εφαρμόστηκε – στην Πνύκα!

Διάρκεια προγράμματος: 2,5 ώρες
Για μαθητές Γυμνασίου και Λυκείου
Αρχαιολογικό χώρος Δυτικών Λόφων (Φιλοπάππου, Πνύκας και Νυμφών)

# data[].attributes.headline
Ιστορίες γκράφιτι στους Δυτικούς Λόφους της Αθήνας

# data[].attributes.subject
Ιστορίες γκράφιτι στους Δυτικούς Λόφους της Αθήνας

# data[].attributes.body
Βρισκόμαστε στους Δυτικούς Λόφους της Αθήνας. Θα ακολουθήσουμε μία διαδρομή από την αρχαία οδό Κοίλης, την γειτονιά της αρχαίας Μελίτης, τον χώρο συνελεύσεων της Πνύκας, με τελικό προορισμό το Επτάθρονον στην πλαγιά του λόφου Φιλοπάππου.

Θα μιλήσουμε για την ιστορία από τα νεότερα χρόνια των Λόφων έως και τις ημέρες μας. Θα αναφερθούμε στον  τρόπο με τον οποίο αν και περιήλθαν στη λήθη του κόσμου μετά την αρχαιότητα, επανήλθαν στη μνήμη μας μέσω των αρχαίων γραφημάτων, των παλαιών μαρτυριών και των ευρημάτων των πρώτων ανασκαφών.

Θα μάθουμε τι σημαίνουν οι όροι μνημείο και αρχαιολογικός χώρος, ποιες είναι οι αξίες που πρεσβεύουν και γιατί οφείλουμε να προστατέψουμε και να διαφυλάξουμε τον αρχαιολογικό χώρο των Δυτικών Λόφων ως πολιτιστικό τοπίο και ως πολύτιμη πολιτιστική μας κληρονομιά. Θα ενημερωθούμε για τους κινδύνους από τους οποίους το τοπίο των Λόφων κινδύνεψε πολλές φορές να καταπατηθεί και να λεηλατηθεί, επίσης για τους σημερινούς κινδύνους από τους οποίους απειλείται, με πιο σημαντικούς τους βανδαλισμούς από τα σύγχρονα γκράφιτι.

# data[].attributes.headline
Ιστορίες γκράφιτι στους Δυτικούς Λόφους της Αθήνας

# data[].attributes.subject
Ιστορίες γκράφιτι στους Δυτικούς Λόφους της Αθήνας

# data[].attributes.body
Επίσης θα συμμετέχουμε σε ένα θεατρικό παιχνίδι σχετικό με θέμα των βανδαλισμών από γκράφιτι και στη συνέχεια θα τους εντοπίσουμε και θα τους καταγράψουμε με τις μεθόδους των συντηρητών αρχαιοτήτων. Τα αποτελέσματα των καταγραφών και τα συμπεράσματα των μαθητών θα συγκεντρωθούν  και θα αξιοποιηθούν κατά τις επκείμενες εργασίες συντήρησης της Εφορείας.

Στον χώρο της συνέλευσης της Πνύκας, θα συμμετέχουμε σε μια διαλογική δραστηριότητα  για την προστασία της πολιτιστικής μας κληρονομιάς που θα αφορά τους κινδύνους για τις αρχαιότητες από την  ατμοσφαιρική ρύπανση, τους μικροοργανισμούς και τα φυτά, τους βανδαλισμούς από γκράφιτι και τις αυθαίρετες  δενδροφυτεύσεις στους αρχαιολογικούς χώρους.

Τέλος, στη θέση του Επτάθρονου θα παίξουμε ένα παιχνίδι του «πριν» και του «τώρα» με εργαλείο εικόνες που κατέγραψαν στιγμές του παρελθόντος και τις διαφορές που διακρίνουμε σήμερα.

Σας περιμένουμε !

Τόπος : Αρχαιολογικός χώρος των Δυτικών Λόφων της Αθήνας

Απευθύνεται σε : μαθητές γυμνασίου & λυκείου

Διάρκεια προγράμματος : 2 ώρες

Σημείο συνάντησης: Κεντρική είσοδος αρχαιολογικού χώρου στη συμβολή των πεζοδρόμων Αεροπαγίτου και Αποστόλου Παύλου (Είσοδος Λουμπαρδιάρη).

Προσβασιμότητα σε αμαξίδια με βοήθεια συνοδού: ΝΑΙ

# data[].attributes.headline
Ακολουθώντας τους περιηγητές στην μετεπαναστατική Αθήνα

# data[].attributes.subject
Ακολουθώντας τους περιηγητές στην μετεπαναστατική Αθήνα

# data[].attributes.body
Οι μαθητές σαν αλλοτινοί Ευρωπαίοι ταξιδιώτες του 19ου αι. γυρίζουν πίσω στο χρόνο για να περιηγηθούν στην μετεπαναστατική Αθήνα.  Περπατώντας το 1833 σε μια κεντρική αθηναϊκή γειτονιά στα βορειοδυτικά του βράχου της Ακρόπολης (αρχαιολογικός χώρος της Αρχαίας Αγοράς) οι μαθητές ανακαλύπτουν τα πρόσφατα γεγονότα που σημάδεψαν την πόλη και τους ανθρώπους της αλλά και τα μυστικά που κρύβουν τα μνημεία της.

Ποιες ιστορίες αφηγούνται τα αρχαία μάρμαρα;

# data[].attributes.headline
Τo εκπαιδευτικό πρόγραμμα "Ακολουθώντας τους περιηγητές στην μετεπαναστατική Αθήνα".

# data[].attributes.subject
Τo εκπαιδευτικό πρόγραμμα "Ακολουθώντας τους περιηγητές στην μετεπαναστατική Αθήνα".

# data[].attributes.body
Στοχεύει να εξοικειώσει τους μαθητές με τα μνημεία και τις αξίες που αυτά εκφράζουν,  επισημαίνοντας παράλληλα τους κινδύνους που τα απειλούν.
Διάρκεια Προγράμματος: 2 ώρες
Απευθύνεται σε μαθητές Γυμνασίου και Λυκείου.
Αρχαιολογικός χώρος Αρχαίας Αγοράς. (Ναός του Ηφαίστου και της Αθηνάς)

# data[].attributes.headline
Μέσα από τρία βιωματικά και διαδραστικά παιχνίδια για τον ναό του Ηφαίστου οι μαθητές συνομιλούν με το αρχαίο, βυζαντινό και νεότερο παρελθόν και μαθαίνουν διασκεδάζοντας.

# data[].attributes.subject
Μέσα από τρία βιωματικά και διαδραστικά παιχνίδια για τον ναό του Ηφαίστου οι μαθητές συνομιλούν με το αρχαίο, βυζαντινό και νεότερο παρελθόν και μαθαίνουν διασκεδάζοντας.

# data[].attributes.attachment_link.title
padlet_κολαζ_φοντο

# data[].attributes.headline
Στη στοά του Αττάλου … εργαστήριο συντήρησης! Καθαρισμοί βανδαλισμών σύγχρονου γκράφιτι

# data[].attributes.subject
Στη στοά του Αττάλου … εργαστήριο συντήρησης! Καθαρισμοί βανδαλισμών σύγχρονου γκράφιτι

# data[].attributes.body
Στον δεύτερο όροφο της στοάς του Αττάλου, με την καθοδήγηση των συντηρητών του προγράμματος, πραγματοποιείται εργαστήριο συντήρησης για τους μαθητές της 5ης και της 6ης τάξης του Δημοτικού και της 1ης τάξης του Γυμνασίου. Το εργαστήριο γίνεται συνδυαστικά με το εκπαιδευτικό πρόγραμμα: «Στην Αγορά με τη Σικέλα.»

Στον χώρο του εργαστηρίου, οι μικροί μαθητές θα παρακολουθήσουν μια ψηφιακή παρουσίαση γύρω από τα αρχαία γκράφιτι της Αρχαίας Αγοράς, με κάποια από τα οποία ήρθαν σ’επαφή κατά τη διάρκεια του προγράμματος που προηγήθηκε, αλλά και τα προβλήματα που προκύπτουν κατά την αντιμετώπιση της μάστιγας των σύγχρονων γκράφιτι στα αρχαία μνημεία και στον ιστό της πόλης.

Στην συνέχεια καλούνται, έχοντας μπροστά τους ένα δοκίμιο μαρμάρου προϊόν βανδαλισμού με χρώματα ανεξίτηλου μαρκαδόρου, στυλό μολυβιού και ξυλομπογιάς, αντικείμενα δηλαδή που χρησιμοποιούν στο σχολείο τους, να τα καθαρίσουν με συμβατικές μεθόδους καθαρισμού, όπως με νερό και οινόπνευμα. Τα δοκίμια αυτά πριν καθαριστούν εξετάζονται σε ψηφιακό μικροσκόπιο, πριν και μετά τον καθαρισμό, προκειμένου οι μαθητές να διαπιστώσουν την αποτελεσματικότητα και την ευκολία ή δυσκολία των μεθόδων καθαρισμού. Τα αποτελέσματα στο τέλος συγκρίνονται με την βοήθεια προγράμματος στον φορητό υπολογιστή του εργαστηρίου. Η διαδικασία ολοκληρώνεται με την συμπλήρωση των ειδικών δελτίων συντήρησης από τους μαθητές για την πλήρη καταγραφή των επεμβάσεων καθαρισμού.

# data[].attributes.headline
Το σύγχρονο γκράφιτι πάνω στα μνημεία, είναι φθορά γιατί αλλοιώνει! 

# data[].attributes.subject
Το σύγχρονο γκράφιτι πάνω στα μνημεία, είναι φθορά γιατί αλλοιώνει! 

# data[].attributes.body
Τα χρώματα των αερολυμάτων ψεκασμού βαφής, αλλοιώνουν την αρχική μορφή του μνημείου καθώς και τα υλικά του.  Η χημική σύνθεση της βαφής είναι πολύπλοκη με ουσίες που διεισδύουν βαθιά στις επιφάνειες των μνημείων ιδίως σε πορώδη υλικά. Οι ήδη ταλαιπωρημένες επιφάνειες των μνημείων από ποικίλους παράγοντες δεν "αντέχουν" άλλες επεμβάσεις καθαρισμών, όπως βαφές γκράφιτι που είναι σχεδόν αδύνατον να αφαιρεθούν πλήρως.

# data[].attributes.headline
Καθαρισμοί βανδαλισμών σύγχρονου γκράφιτι σε μνημεία 

# data[].attributes.subject
Καθαρισμοί βανδαλισμών σύγχρονου γκράφιτι σε μνημεία 

# data[].attributes.body
Οι μέθοδοι καθαρισμού εάν δεν εφαρμοστούν από εξειδικευμένο προσωπικό συντήρησης εύκολα μπορούν να βλάψουν το μνημείο.

# data[].attributes.headline
Καθαρισμοί βανδαλισμών σύγχρονου γκράφιτι στην Πύλη Αδριανού (Βήμα 1)

# data[].attributes.subject
Καθαρισμοί βανδαλισμών σύγχρονου γκράφιτι στην Πύλη Αδριανού (Βήμα 1)

# data[].attributes.body
Ο συντηρητής  χρησιμοποιεί μικροεργαλεία (μαλακές βούρτσες, πινέλα κ.α.)....

# data[].attributes.headline
Εργασίες καθαρισμών στην Πύλη Αδριανού (Βήμα 2)

# data[].attributes.subject
Εργασίες καθαρισμών στην Πύλη Αδριανού (Βήμα 2)

# data[].attributes.body
... διαλύτες με επιθέματα...

# data[].attributes.headline
Εργασίες καθαρισμών στην Πύλη Αδριανού (Βήμα 3)

# data[].attributes.subject
Εργασίες καθαρισμών στην Πύλη Αδριανού (Βήμα 3)

# data[].attributes.body
...απιονισμένο νερό, ενώ η όλη διαδικασία προχωράει σε στάδια, πολύ αργά και με προσοχή.

# data[].attributes.headline
Το αποτέλεσμα των καθαρισμών ... δεν είναι πάντα το επιθυμητό

# data[].attributes.subject
Το αποτέλεσμα των καθαρισμών ... δεν είναι πάντα το επιθυμητό

# data[].attributes.body
Αν και ο συντηρητής κάνει χρήση των πιο ενδεδειγμένων μεθόδων καθαρισμού σεβόμενος το υλικό του μνημείου ώστε να μην το φθείρει, το αποτέλεσμα δεν είναι πάντα το επιθυμητό. Ίχνη από την μπογιά που έχουν εισχωρήσει στους πόρους του υλικού του μνημείου παραμένουν μετά τους καθαρισμούς και η επιφάνεια του μνημείου παρουσιάζεται λεκιασμένη εμφανίζοντας "σκιές".

# data[].attributes.body
Δεν θα πρέπει να παραβλέπουμε ότι τα αερολύματα των σπρέι βαφής  είναι τοξικά. Έχουν αρνητικές επιπτώσεις στην υγεία των νέων που κάνουν γκράφιτι.

# data[].attributes.body
Τα υλικά καθαρισμού γκράφιτι είναι τοξικά για την υγεία των συντηρητών αρχαιοτήτων που θα αναλάβουν την αφαίρεση των γκράφιτι από την επιφάνεια των μνημείων.

# data[].attributes.body
Ο κίνδυνος των υλικών καθαρισμού γκράφιτι συνήθως επιβαρύνει το περιβάλλον. Τα απόβλητα της διαδικασίας καθαρισμού μαζί με τα συστατικά των χρωμάτων που αφαιρούνται, μολύνουν τον υδροφόρο ορίζοντα.

# data[].attributes.headline
Πληροφορίες και κρατήσεις σχολείων:

# data[].attributes.subject
Πληροφορίες και κρατήσεις σχολείων:

# data[].attributes.body
Τα εκπαιδευτικά προγράμματα διεξάγονται κάθε Τρίτη, Τετάρτη και Πέμπτη, 9:30 - 11:30.

Για πληροφορίες και κρατήσεις σχολείων: τηλ. 210-3314354, Δευτέρα έως Παρασκευή, 9:00 - 15:00.